Die intellektuele donker web (Engelsː intellectual dark web - IDW) is 'n neologisme wat deur die Amerikaanse wiskundige Eric Weinstein geskep is. Die term verwys na 'n groep openbare persoonlikhede wat soos hulle beskou, die oorheersing van progressiewe identiteitspolitiek en politieke korrektheid in die media en die akademie teenstaan. Die term vergelyk idiomaties teenkanting teen die hoofstroommening met dit wat onwettig op die donker web voorkom. Alhoewel dit prominent geassosieer word met regse figure en dit beskryf word as "die veronderstelde denkende vleuel van die alternatiewe-regses (alt-right), meen talle bronne dat die IDW gekoöpteer word deur, eerder as om leiding te gee, aan die alternatiewe-regses. Die term is weer in 2018 gebruik, nadat 'n meningsartikel deur Bari Weiss, redakteur van The New York Times gepubliseer is, getiteld "Meet the Renegades of the Intellectual Dark Web." In die stuk skryf Weiss die vorming van die term toe as 'n "half grappende" skepping van Eric Weinstein, wiskundige en ekonoom.